
6 Μαρτίου 2017 


ΤΕΥΧΟΣ ΠΡΩΤΟ 


Αρ 


. Φύλλου 28 


ΠΡΟΕΔΡΙΚΟ ΔΙΑΤΑΓ ΜΑ ΥΠΆΡΙΘΜ. 14 

Διαδικασία Εσωτερικής Αξιολόγησης των Ανω- 

τάτων Στρατιωτικών Εκπαιδευτικών Ιδρυμάτων 
(Α.Σ.Ε.Ι.)· 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Το άρθρο 6 του ν. 3187/2003 (ΦΕΚ Α' 233 ) όπως 
ισχύει. 

β.Το άρθρο 90 του Κώδικα Νομοθεσίας για την Κυβέρ¬ 
νηση και τα Κυβερνητικά Όργανα που κυρώθηκε με το 
πρώτο άρθρο του π.δ. 63/2005 (ΦΕΚ Α' 98). 

γ. Την από 30 Ιουλ 2013 απόφαση του Συμβουλίου 
Ανωτάτης Ακαδημαϊκής και Στρατιωτικής Εκπαίδευσης 
(Σ.Α.Α.Σ.Ε.). 

δ.Την Υ 24/6 Οκτ 2015 απόφαση του Πρωθυπουργού 
«Ανάθεση Αρμοδιοτήτων στον Αναπληρωτή Υπουργό 
Εθνικής Άμυνας Δημήτριο Βίτσα» (ΦΕΚ Β'2144). 

ε.Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπο¬ 
λογισμού. 

στ.Την υπ'αριθμ. 150/2016 γνωμοδότηση του ΕΎμή- 
ματοςτου Συμβουλίου της Επικράτειας. 

Με πρόταση του Αναπληρωτή Υπουργού Εθνικής Άμυ¬ 
νας και Υπουργού Παιδείας Έρευνας και Θρησκευμάτων, 
αποφασίζουμε: 

Άρθρο 1 

Μονάδα διασφάλισης της ποιότητας 

Ι.Το διδακτικό, ερευνητικό και κάθε άλλο έργο των 
Ανωτάτων Στρατιωτικών Εκπαιδευτικών Ιδρυμάτων 
(Α.Σ.Ε.Ι.) υπόκειται σε διαρκή αξιολόγηση με σκοπό τη 
διασφάλιση και βελτίωση της ποιότητας της έρευνας 
και διδασκαλίας, των προπτυχιακών και μεταπτυχιακών 
σπουδών και των λοιπών υπηρεσιών που παρέχονται 
από αυτά, σύμφωνα με την κείμενη νομοθεσία. 

2. Κάθε Ανώτατο Στρατιωτικό Εκπαιδευτικό Ίδρυμα 
(Α.Σ.Ε.Ι.) είναι υπεύθυνο για τη διασφάλιση και συνεχή 
βελτίωση της ποιότητας του εκπαιδευτικού και ερευ¬ 
νητικού έργου του, καθώς και για την αποτελεσματική 
λειτουργία και απόδοση των υπηρεσιών του, σύμφωνα 
με τις αποφάσεις του Εκπαιδευτικού Συμβουλίου του 
Α.Σ.Ε.Ι, στο πλαίσιο των αρχών και κατευθύνσεων της 


Αρχής για τη Διασφάλιση και Πιστοποίηση της Ποιότητας 
στην Ανώτατη Εκπαίδευση (ΑΔΙΠ). 

3. Για τον παραπάνω σκοπό αρμόδια σε κάθε Α.Σ.Ε.Ι. 
είναι η Μονάδα Διασφάλισης της Ποιότητας (ΜΟ.ΔΙ.Π.). 
Η ΜΟ.ΔΙ.Π. συγκροτείται με απόφαση του Εκπαιδευτικού 
Συμβουλίου (Ε.Σ.) του Α.Σ.Ε.Ι. και αποτελείται από τον 
Διοικητή ή τον Υποδιοικητή του Α.Σ.Ε.Ι. ως Πρόεδρο, 
πέντε (5) μέλη του διδακτικού εκπαιδευτικού προσω¬ 
πικού του Α.Σ.Ε.Ι. και δύο (2) αξιωματικούς - μέλη του 
στρατιωτικού διδακτικού προσωπικού που προτείνονται 
από τον Κοσμήτορα, καθώς και τρεις (3) αξιωματικούς 
του Α.Σ.Ε.Ι. που παρέχουν εκπαιδευτικό έργο ως στρατι¬ 
ωτικοί εκπαιδευτές και προτείνονται από το Διευθυντή 
Στρατιωτικής Εκπαίδευσης, έναν (1) εκπρόσωπο κάθε 
κατηγορίας προσωπικού με δικαίωμα ψήφου όταν συ- 
ζητούνται θέματα της αντίστοιχης κατηγορίας προσω¬ 
πικού, (έναν εκπρόσωπο από τις Διοικητικές Υπηρεσίες 
τον οποίο ορίζει το Ε.Σ., έναν εκπρόσωπο από το Ειδικό 
και Εργαστηριακό Διδακτικό Προσωπικό (Ε.Ε.ΔΙ.Π.) -τον 
εκπρόσωπο στην Α.Σ, έναν από το Ειδικό Τεχνικό Εργα¬ 
στηριακό Προσωπικό (Ε.Τ.Ε.Π.) - τον εκπρόσωπο στην 
Α.Σ.), τον αρχαιότερο Εύελπι ή Ναυτικό Δόκιμο ή Ίκαρο. 
Σε περίπτωση ύπαρξης μεταπτυχιακών φοιτητών και 
υποψήφιων διδακτόρων στη ΜΟ.ΔΙ.Π. συμμετέχει και 
ένας εκπρόσωπος ως μέλος. 

4. Η ΜΟ.ΔΙ.Π. έχει τις αρμοδιότητες όπως καθορίζονται 
από την κείμενη νομοθεσία. 

5. Η ρύθμιση τεχνικών - λεπτομερειακών ζητημάτων 
των διαδικασιών λειτουργίας του εσωτερικού συστήμα¬ 
τος διασφάλισης ποιότητας του Α.Σ.Ε.Ι. καθορίζονται με 
απόφαση του Ε.Σ. ύστερα από εισήγηση της ΜΟ.ΔΙ.Π., 
σύμφωνα με τις οδηγίες της ΑΔΙΠ, και δημοσιεύεται στον 
ιστότοπο του Α.Σ.Ε.Ι. 

6. Για τους παραπάνω σκοπούς η ΜΟ.ΔΙ.Π. συνεργά¬ 
ζεται με την ΑΔΙΠ, αναπτύσσει πληροφοριακό σύστημα 
διαχείρισης των δεδομένων της διασφάλισης ποιότητας 
και έχει την ευθύνη για τη συστηματική παρακολούθη¬ 
ση και δημοσιοποίηση στον ιστότοπο του Α.Σ.Ε.Ι. των 
σχετικών με την αξιολόγησή του διαδικασιών και των 
αποτελεσμάτων τους. 

Άρθρο 2 

Κριτήρια και δείκτες της αξιολόγησης 

1. Για την αξιολόγηση της ποιότητας και αποτελεσματι- 
κότητας της έρευνας και διδασκαλίας, των σπουδών και 

των λοιπών υπηρεσιών που παρέχονται από τα Α.Σ.Ε.Ι., τη 
διαπίστωση τυχόν αδυναμιών και αποκλίσεων σε σχέση 
με την ακαδημαϊκή φυσιογνωμία, τους στόχους και την 
αποστολή τους και τη συγκρισιμότητα των αποτελε¬ 
σμάτων της αξιολόγησης σε σχέση με τους στόχους του 
εθνικού συστήματος ανώτατης παιδείας και τις διεθνείς 
προδιαγραφές, εμπειρίες και πρακτικές χρησιμοποιού¬ 
νται γενικώς αναγνωρισμένα και αντικειμενικά κριτήρια, 
τα οποία εκφράζονται με αντίστοιχους ποσοτικούς και 
ποιοτικούς δείκτες.Τα κριτήρια και οι δείκτες αξιολόγη¬ 
σης, είναι ιδίως: 

α) Ως προς την ποιότητα του διδακτικού έργου: η 
αποτελεσματικότητα του διδακτικού προσωπικού, η 
ποιότητα της διδακτικής διαδικασίας, η οργάνωση και 
η εφαρμογή του διδακτικού έργου, τα εκπαιδευτικά βο¬ 
ηθήματα, τα μέσα και οι υποδομές, η αξιοποίηση των 
νέων τεχνολογιών, η αναλογία και η συνεργασία μεταξύ 
διδασκόντων και διδασκομένων, το επίπεδο και η επι- 
καιρότητα των παρεχόμενων γνώσεων, η σύνδεση της 
έρευνας με τη διδασκαλία, η κινητικότητα του διδακτι¬ 
κού προσωπικού και των φοιτητών. 

β) Ως προς την ποιότητα του ερευνητικού έργου: η 
προαγωγή της έρευνας στο πλαίσιο της ακαδημαϊκής 
μονάδας, οι επιστημονικές δημοσιεύσεις, οι ερευνητι¬ 
κές υποδομές, τα ερευνητικά προγράμματα και οι επι¬ 
στημονικές δραστηριότητες, η αποτελεσματικότητα 
του ερευνητικού έργου, η πρωτοτυπία της έρευνας, η 
αναγνωρισιμότητα της έρευνας από τρίτους, οι ερευ¬ 
νητικές συνεργασίες, οι διακρίσεις και η επιβράβευση 
της έρευνας, η συμμετοχή των φοιτητών στην έρευνα. 

γ) Ως προς την ποιότητα των προγραμμάτων σπουδών: 
ο βαθμός ανταπόκρισης του προγράμματος σπουδών 
στους στόχουςτης ακαδημαϊκής μονάδας και στις απαι¬ 
τήσεις της κοινωνίας, η συνεκτικότητα και η λειτουρ¬ 
γικότητα του προγράμματος σπουδών, ο συντονισμός 
της ύλης των μαθημάτων, η ορθολογική οργάνωση των 
εκπαιδευτικών θεσμών, το εξεταστικό σύστημα, η υπο¬ 
στήριξη από διαθέσιμες εκπαιδευτικές υποδομές. 

δ) Ως προς την ποιότητα των λοιπών υπηρεσιών: η 
αποτελεσματικότητα των διοικητικών υπηρεσιών, οι 
υπηρεσίες φοιτητικής μέριμνας, οι πάσης φύσεως υπο¬ 
δομές, η αξιοποίηση των νέων τεχνολογιών, η διαφάνεια 
και η αποτελεσματικότητα στη διαχείριση των οικονομι¬ 
κών πόρων και στη χρήση των υποδομών και του εξοπλι¬ 
σμού, οι συνεργασίες με άλλα εκπαιδευτικά ή ερευνητικά 
ιδρύματα του εσωτερικού και του εξωτερικού, καθώς και 
με το κοινωνικό σύνολο. 

2. Κατά την αξιολόγηση λαμβάνονται υπόψη η δια- 
κριτή φυσιογνωμία και οι παραδόσεις, ο σκοπός και η 
αποστολή των Α.Σ.Ε.Ι., όπως διατυπώνονται σύμφωνα 
με τις διατάξεις που ισχύουν για κάθε Α.Σ.Ε.Ι. 


3. Τα κριτήρια, οι δείκτες και τα ερωτηματολόγια της 
αξιολόγησης τυποποιούνται, συμπληρώνονται και εξει¬ 
δικεύονται περαιτέρω με βάση τις κατευθύνσεις και τα 
πρότυπα που εκδίδει η ΑΔΙΠ προσαρμοσμένα στις ιδι¬ 
αιτερότητες του κάθε Α.Σ.Ε.Ι. 

Άρθρο 3 

Διαδικασία εσωτερικής αξιολόγησης 

1. Η ΜΟ.ΔΙ.Π. συγκροτεί Ομάδες Εργασίας Εσωτερι¬ 
κής Αξιολόγησης (Ο.Ε.Α.). Η συγκρότηση των Ομάδων 
αυτών εγκρίνεται από το Ε.Σ. Οι Ο.Ε.Α. έχουν την ευθύνη 
του συντονισμού και της διεξαγωγής της διαδικασίας, 
παρακολουθούν τη συμπλήρωση των ερωτηματολο¬ 
γίων, ενημερώνουν τη ΜΟ.ΔΙ.Π. για τις απαντήσεις και 
συγκεντρώνουν όλα τα απαραίτητα σχετικά στοιχεία και, 
με βάση αυτά, συντάσσουν μετά το πέρας του εαρινού 
εξαμήνου ετήσια έκθεση την οποία υποβάλλουν στη 
ΜΟ.ΔΙ.Π., η οποία και συντάσσει την εσωτερική έκθεση 
του οικείου Α.Σ.Ε.Ι. μέχρι 30 Νοεμβρίου εκάστου έτους. 
Το σύνολο του προσωπικού του Α.Σ.Ε.Ι. συνεισφέρει υπο¬ 
χρεωτικά το έργο των Ο.Ε.Α., όπως αυτό ορίζεται κάθε 
φορά από τις οικείες αποφάσεις. Η κάθε Ο.Ε.Α. αποτελεί- 
ται τουλάχιστον από τρία μέλη τα οποία έχουν συνάφεια 
με το αντικείμενο εργασίας της. 

2. Η διαδικασία της εσωτερικής αξιολόγησης διαρκεί 
δύο συνεχόμενα διδακτικά εξάμηνα και επαναλαμβά¬ 
νεται κάθε έτος. 

3. Τα αποτελέσματα της αξιολόγησης της Στρατιωτικής 
Εκπαίδευσης που χαρακτηρίζονται από το Ε.Σ. ως δια¬ 
βαθμισμένα δεν δημοσιοποιούνται. Η ΜΟ.ΔΙ.Π. υποβάλ¬ 
λει την έκθεση εσωτερικής αξιολόγησης στην ΑΔΙΠ και 
στο Συμβούλιο Ανώτατης Ακαδημαϊκής και Στρατιωτικής 
Εκπαίδευσης (Σ.Α.Α.Σ.Ε.). 

4. Η ΜΟ.ΔΙ.Π. υποστηρίζεται γραμματειακά από την 
Γραμματεία του Α.Σ.Ε.Ι. 

Άρθρο 4 

Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εθνικής Άμυνας αναθέτουμε την δημο¬ 
σίευση και εκτέλεση του παρόντος διατάγματος. 

Αθήνα, 12 Ιανουάριου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 

Αναπληρωτής Υπουργός Παιδείας, Έρευνας και 
Εθνικής Άμυνας Θρησκευμάτων 

ΔΗΜΗΤΡΙΟΣ ΒΙΤΣΑΣ ΚΩΝΣΤΑΝΤΙΝΟΣ ΓΑΒΡΟΓΛΟΥ 



ΕΘΝΙΚΟ 

ΤΥΠΟΓΡΑΦΕΙΟ 

